                                                                                           Nr.2794/19.02.2025

REFERAT DE APROBARE,
       
Subsemnatul Dincă Florin-Ionuț, primar al oraşului Boldesti-Scăeni, supun spre analiză şi aprobare Consiliului Local Proiectul de Hotărâre privind modificarea Regulamentului de organizare şi funcționare al Direcției de Asistență Socială Boldeşti-Scăeni, în conformitate cu prevederile:
- art. 5 din Legea nr. 156/2023 privind organizarea activităţii de prevenire a separării copilului de familie, pentru prevenirea separării copilului de familie, serviciul public de asistenţă socială are obligaţia de a sprijini familia care se ocupă de creşterea şi îngrijirea unui copil care poate fi în risc de separare, dacă familia se află în situație de vulnerabilitate, în funcţie de situaţia economică, starea de sănătate, situația socială, nivelul de educație şi condiţiile de locuit ale acesteia,
- art. 118 din Legea nr. 272/2004 privind protecția şi promovarea drepturilor copilului, Republicată, care stabileşte atribuții clare în sarcina serviciului public de asistență socială în domeniul protecției copilului,
- procesul-verbal de control nr. 7769/15.05.2024 prin care inspectorii sociali din cadrul A.J.P.I.S. Prahova au dispus măsura revizuirii Regulamentului D.A.S. pentru conformarea cu prevederile Legii nr.156/2023 privind organizarea activității de prevenire a separării copilului de familie,
- art. 96 din Legea nr. 196/2016 privind venitul minim de incluziune prin care se  abrogă atât Legea nr. 416/2001 privind venitul minim garantat cât şi Legea nr. 277/2010 privind alocația pentru susținerea familiei,
- H.C.L. nr. 39/13.03.2024 care modifică organigrama prin includerea mediatorului sanitar şi a referentului-consilier pentru romi în structura D.A.S.,

Întrucât în prezent este necesară actualizarea atribuțiilor D.A.S. în domeniul protecției şi promovării drepturilor copilului şi completarea în Regulament a actualei structuri a serviciului public de asistență socială şi ținând cont că unele acte normative în domeniul beneficiilor sociale acordate şi administrate de D.A.S. nu mai sunt de actualitate, pentru conformarea cu prevederile legale menționate anterior, supun spre analiza si  aprobare Consiliului Local Proiectul de Hotărâre privind modificarea Regulamentului de organizare şi funcționare al Direcției de Asistență Socială.

În speranţa aprobării, vă mulţumesc anticipat !


PRIMAR,
DINCĂ FLORIN-IONUŢ

